নতুন নিযুক্ত সিরিয়ান গোয়েন্দা উপদেষ্টা কর্ণেল আহমেদ সু'এদানি কাউকেই বিশ্বাস করতেন না এবং ব্যক্তিগতভাবে তিনি কামেল আমিন থাবেত (মানে কোহেন) - কে অপছন্দ করতেন। এ কারণে কোহেন তার পরিচয় ধরা পড়ে যাওয়ার আশঙ্কা করতে থাকে এবং ১৯৬৪ সালে নভেম্বরের দিকে কোহেন যখন তথ্য পাচারা করতে এবং তার তৃতীয় সন্তানকে দেখতে গোপনে ইসরায়েলে ভ্রমণ করে, তখন তিনি তার এই উদ্বেগের কথা মোসাদ-কে প্রকাশ করে। তা সত্ত্বেও, মোসাদ শেষবারের মতো কোহেন কে আবার সিরিয়ায় যেতে প্ররোচিত করে। শেষবার সিরিয়ায় যাওয়ার আগে কোহেন তার স্ত্রীকে আশ্বস্ত করেন যে, এটাই সিরিয়ায় তার শেষ সফর এবং এরপরে তিনি পাকাপাকিভাবে ইসরায়েলে ফিরে আসবেন।

১৯৬৫ সালে জানুয়ারীর দিকে সিরিয়ান কর্তৃপক্ষ গোয়েন্দা তথ্যচুরি উদঘাটনে তৎপর হয়ে উঠে। সিরিয়ান কর্তৃপক্ষ তখন গোপনে সোভিয়েত ইউনিয়ন থেকে কিছু বিশেষজ্ঞদের নিয়ে আসে যারা সোভিয়েতের বানানো বিভিন্ন শনাক্তকরণ যন্ত্র ও প্রযুক্তির সাহায্যে সিরিয়া থেকে বাইরে পাঠানো কিছু রেডিও-সংকেত পর্যবেক্ষণ করতে থাকে। এরকম বহু সিগন্যাল ট্রান্সমিশন পর্যবেক্ষণের পর এক পর্যায়ে সিরিয়ার বাইরে যাওয়া এসব রেডিও-সংকেতের উৎস তারা খুঁজে বের করে এবং ২৪ জানুয়ারীতে সিরিয়ার নিরাপত্তা বাহিনী কোহেনের অ্যাপার্টমেন্টে ঢুকে রেডিও-সংকেত পাঠানো অবস্থায় হাতে-নাতে তাকে গ্রেপ্তার করে।

সময় প্রবাহ
আসল পরিচয় উন্মোচন
প্রারম্ভিক জীবন ও কর্মজীবন
দামেস্কে সফর